যানজটে কলেজ যেতে দেরি! পশু চিকিৎসককে পেটালো ছাত্র

ওয়েবডেস্ক-   চিকিৎসককে (Doctor) পেটালো যুবক। হাড়হিম করা সিসিটিভি ফুটেজ। রাস্তায় যানজটে (Traffic) আটকে কলেজে যেতে দেরি হচ্ছিল। গাড়ির চালকের আসনে ছিলেন পশু চিকিৎসক (Veterinarian) । তাকে পেটালেন এক কলেজ ছাত্র (Collage Student)। এই ঘটনায় ক্ষুব্ধ জনতার হাত থেকে বাঁচাতে ছাত্রকে উদ্ধার করে থানায় নিয়ে গেল পুলিশ।

বুধবার বেলা সারে বারোটা নাগাদ চুঁচুড়া (Chinchura) বালিরমোড়ে যানজটের সৃষ্টি হয়। হুগলি (Hoogly) মহসীন কলেজের দ্বিতীয় বর্ষের ছাত্র অর্চিস্মান মোদক সে সময় বাঁশবেড়িয়া থেকে কলেজে যাচ্ছিলেন বাইক চালিয়ে। পশু চিকিৎসক বিপ্লব দাস নিজের চারচাকা গাড়ি চালিয়ে চুঁচুড়ার দিকেই যাচ্ছিলেন তার চেম্বারে। তীব্র যানজট ছিল। যানজটে আটকে ওই ছাত্র চিকিৎসককে অকথ্য ভাষায় গালাগাল করতে থাকেন। চিকিৎসক তার প্রতিবাদ করায় তাকে মারধর করে ওই ছাত্র, এমনটাই অভিযোগ।

একজন বয়স্ক মানুষকে এভাবে মারতে দেখে ঘটনাস্থলে উপস্থিত জনতা উত্তেজিত হয়ে ওঠে। ছাত্রকে মারতে উদ্যত হয়। চুঁচুড়া থানার টহলদারি গাড়ি সেখানে পৌঁছে ছাত্রকে উদ্ধার করে থানায় নিয়ে যায়।

পশু চিকিৎসক জানান, ডন বস্কো স্কুলের কাছ থেকে জ্যাম ছিলো। বাইক আরোহি যুবক রাস্তা দিয়ে যেতে না পেরে গালিগালাজ করে। আমি তাকে বারণ করি। এরপরই আমাকে মারল। কানে শোনার যন্ত্র ছিল চশমা সব খুলে পরে যায়। নাক ফেটে যায় আমার। আমি জায়গা পেলে তবে তো পাশ দেবো। সেটাই শুনল না। চিকিৎসকের অভিযোগ মারধরের পর সেটেলমেন্ট করে নেওয়ার জন্য টাকার প্রলোভন ও দেখায় যুবক। চিকিৎসক বলেন, একটু অনুশোচনা পর্যন্ত তার নেই এই মারধরের বিষয় নিয়ে। কি অবস্থা আজকালকার প্রজন্মের।

চুঁচুড়া ইমামবাড়া জেলা হাসপাতালে চিকিৎসাধীন ওই পশু চিকিৎসক। চিকিৎসকের অভিযোগের ভিত্তিতে ছাত্রকে আটক করে পুলিশ। চুঁচুড়া থানায় লিখিত অভিযোগ জানিয়েছে চিকিৎসক।

The post যানজটে কলেজ যেতে দেরি! পশু চিকিৎসককে পেটালো ছাত্র   first appeared on KolkataTV.

The post যানজটে কলেজ যেতে দেরি! পশু চিকিৎসককে পেটালো ছাত্র   appeared first on KolkataTV.